Klima mund të ndikojë tek konfliktet e dhunshme shoqërore
Studjuesit thonë se parashikimet më të mira të klimës mund të lehtësojnë krizat humanitare.
Autorët e studimit u përqëndruan në ciklin klimatik El Ninjo, një ngrohje periodike e ujrave të Paqësorit, që ndodh çdo 3 deri 5 vjet, që alternon me periudha të ftohta të njohura si La Ninja. Studjuesit patën parasysh rreth 234 konflikte në 175 vende të Afrikës, Lindjes së Mesme, Azisë jug-lindore, Paqësorit jugor dhe kontinetit amerikan. Gjysma e këtyre konflikteve shkaktuan më shumë se 1 mijë vdekje të lidhura me luftrat. Autori dhe studiuesi i Universitetit Princeton, Solomon Shang thotë se ky studim është i pari që dokumenton lidhjet mes klimës dhe konfliktit shoqëror në shkallë globale në kohët moderne. Zoti Shang thotë se kjo shifër është sa dyfishi i konflikteve gjatë viteve të ciklit La Ninja. Studimi, thotë zoti Shang, nuk sugjeron se vetëm klima nxit luftën, por bashkë me faktorë të tjerë, klima mund t’i japë konfliktit grushtin e fundit. Halvard Buhag është ekspert mbi çështjet e sigurimit dhe të klimës në Institutin Kërkimor të Paqes në Oslo të Norvegjisë. Ai thotë se lidhjet mes klimës dhe konfliktit të njoftuara në studimin e revistës Nature janë të besueshme. Por ai shton se nëse klima nxit dhunën, autorët nuk kanë shpjeguar arsyet. Solomon Shang është i dakord. Ai thotë se lidhjet e forta mes klimës dhe konfliktit meritojnë më shumë studime. Studjuesit thonë tani se mund të parashikojnë me shumë siguri ciklet El Ninjo ose La Ninja, që dy vjet përpara. Zoti Shang thotë se rezultatet mund të kenë ndikime të rëndësishme për shërbimet bujqësore dhe ato të ndihmave. Ai mendon se ky informacion duhet të shqyrtohet me seriozitet, madje vë në dukje se studjuesit ishin në gjendje të parashikonin urine e tanishme në Bririn e Afrikës që para dy vjetësh, por atje nuk arriti ndihmë e mjaftueshme në kohë për të lehtësuar koston humane të krizës.